CELEX: 31985R1981
Language: el
Date: 1985-07-16 00:00:00
Title: Κανονισμός (ΕΟΚ) αριθ. 1981/85 του Συμβουλίου της 16ης Ιουλίου 1985 που τροποποιεί τον κανονισμό (ΕΟΚ) αριθ. 1938/81 περί κοινής ενέργειας για την επιτάχυνση της βελτιώσεως της υποδομής σε ορισμένες μειονεκτικές γεωργικές περιοχές της Ομοσπονδιακής Δημοκρατίας της Γερμανίας

Avis juridique important

|

31985R1981

Κανονισμός (ΕΟΚ) αριθ. 1981/85 του Συμβουλίου της 16ης Ιουλίου 1985 που τροποποιεί τον κανονισμό (ΕΟΚ) αριθ. 1938/81 περί κοινής ενέργειας για την επιτάχυνση της βελτιώσεως της υποδομής σε ορισμένες μειονεκτικές γεωργικές περιοχές της Ομοσπονδιακής Δημοκρατίας της Γερμανίας  

Επίσημη Εφημερίδα αριθ. L 186 της 19/07/1985 σ. 0007 - 0007 Ισπανική ειδική έκδοση: Κεφάλαιο 03 τόμος 36 σ. 0089  Πορτογαλική ειδική έκδοση : Κεφάλαιο 03 τόμος 36 σ. 0089 

***** ΚΑΝΟΝΙΣΜΟΣ (ΕΟΚ) αριθ. 1981/85 ΤΟΥ ΣΥΜΒΟΥΛΙΟΥ  της 16ης Ιουλίου 1985  που τροποποιεί τον κανονισμό (ΕΟΚ) αριθ. 1938/81 περί κοινής ενέργειας για την επιτάχυνση της βελτιώσεως της υποδομής σε ορισμένες μειονεκτικές γεωργικές περιοχές της Ομοσπονδιακής Δημοκρατίας της Γερμανίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, δυνάμει του κανονισμού (ΕΟΚ) αριθ. 1938/81 (3), η Ομοσπονδιακή Δημοκρατία της Γερμανίας έθεσε σε εφαρμογή το πρόγραμμα για την επιτάχυνση της βελτίωσης της υποδομής σε ορισμένες μειονεκτικές γεωργικές περιοχές·  ότι, λόγω των υπαρχουσών διαρθρωτικών ελλείψεων, υποβλήθηκε μεγάλος αριθμός αιτήσεων συνδρομής που υπερέβη κατά πολύ τις προβλέψεις του προϋπολογισμού·  ότι, λόγω της ανεπάρκειας των διαθέσιμων πιστώσεων, μία αίτηση συνδρομής μπορεί, κατ' εξαίρεση, να μεταφερθεί για δεύτερη φορά, από το έτος 1985 και μέχρι το τέλος της κοινής αυτής ενέργειας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 14 δεύτερο εδάφιο του κανονισμού (ΕΟΚ) αριθ. 1938/81, προστίθεται η ακόλουθη πρόταση:  «Εντούτοις, από το έτος 1985 και μέχρι το τέλος της κοινής αυτής ενέργειας, μία αίτηση συνδρομής μπορεί να μεταφερθεί και δεύτερη φορά.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. C 149 της 19. 6. 1985, σ. 6.  (2) Γνώμη που διατυπώθηκε στις 12 Ιουλίου 1985 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 197 της 20. 7. 1981, σ. 1.